આપણે જે મરચાને પ્રેમથી આરોગીએ છીએ તે મૂળ તો લેટિન અમેરિકન દેશની પેદાશ છે. પોર્ટુગલથી ભારતને શોધવા નીકળેલો ક્રિસ્ટોફર કોલંબસ જ્યારે ભૂલથી અમેરિકા પહોંચી ગયો ત્યારે અમેરિકા ખંડની સાથે તીખાં મરચાં પણ શોધી કાઢ્યાં હતાં. ઈસુના જન્મના 5000 વર્ષ પૂર્વે પણ મેક્સિકોમાં મરચાની ખેતી કરવામાં આવતી હતી. આ મરચાને કોલંબસે જ પ્રસિદ્ધિ અપાવી છે. ભારત આવનારી પોર્ટુગલ પ્રજાની સાથે જ લાલ-લીલાં મરચાએ પણ ભારતમાં પગપેસારો કરી દીધો.